ประเทศโมนาโก

| ราชรัฐโมนาโก Principauté de Monaco (ฝรั่งเศส) Principatu de Mùnegu (ลีกูเรีย) |
| --- | --- |
   ธงชาติ     ตราแผ่นดิน  
คำขวัญ: Deo Juvante (ละติน) ("ด้วยความช่วยเหลือของพระเจ้า")
เพลงชาติ: อีมน์มอเนกัสก์ ("เพลงสดุดีโมนาโก") 
ที่ตั้งของ ประเทศโมนาโก  (เขียว)ในทวีปยุโรป  (เขียวและเทาเข้ม)
เมืองหลวง: โมนาโก (นครรัฐ) 43°44′N 7°25′E﻿ / ﻿43.733°N 7.417°E﻿ / 43.733; 7.417
เมืองใหญ่สุด: มงเต-การ์โล
ภาษาราชการ: ฝรั่งเศส
ภาษากลาง: โมนาโก อิตาลี อุตซิตา
กลุ่มชาติพันธุ์ : โมนาโก อิตาลี ฝรั่งเศส อุตซิตา
ศาสนา : 86.0% คริสต์ —80.9% โรมันคาทอลิก (ศาสนาประจำชาติ) —5.1% นิกายอื่น ๆ 11.7% ไม่มีศาสนา 1.7% ยูดาห์ 0.6% อื่น ๆ
การปกครอง: รัฐเดี่ยว ราชาธิปไตยภายใต้รัฐธรรมนูญ

• เจ้าผู้ครอง : เจ้าชายอาลแบร์ที่ 2
• มนตรีแห่งรัฐ : Isabelle Berro-Amadeï (รักษาการ)
 
สภานิติบัญญัติ: สภาแห่งชาติ
เป็นเอกราช

• ราชวงศ์กรีมัลดี (ภายใต้อธิปไตยของสาธารณรัฐเจนัว) : 8 มกราคม ค.ศ. 1297
• จากจักรวรรดิฝรั่งเศส : 17 พฤษภาคม ค.ศ. 1814
• จากการครอบครองของสหสัมพันธมิตรครั้งที่หก : 17 มิถุนายน ค.ศ. 1814
• สนธิสัญญาฝรั่งเศส-โมนาโก : 2 กุมภาพันธ์ ค.ศ. 1861
• รัฐธรรมนูญ : 5 มกราคม ค.ศ. 1911
 
พื้นที่
• รวม: 2.02 ตารางกิโลเมตร (0.78 ตารางไมล์) (อันดับที่ 193)
• แหล่งน้ำ (%): น้อย
ประชากร
• 2019 ประมาณ:  38,300 (อันดับที่ 190)
• สำมะโนประชากร 2016: 37,308
• ความหนาแน่น: 18,713 ต่อตารางกิโลเมตร (48,466.4 ต่อตารางไมล์) (อันดับที่ 1)
จีดีพี (อำนาจซื้อ) : 2015 (ประมาณ)
• รวม:  7.672 พันล้านดอลลาร์สหรัฐ (ประมาณ ค.ศ. 2015) (อันดับที่ 158)
• ต่อหัว:  115,700 ดอลลาร์สหรัฐ (ประมาณ ค.ศ. 2015) (อันดับที่ 3)
จีดีพี (ราคาตลาด) : 2018[b] (ประมาณ)
• รวม:  7.185 พันล้านดอลลาร์สหรัฐ (อันดับที่ 145)
• ต่อหัว:  185,741 ดอลลาร์สหรัฐ (อันดับที่ 1)
สกุลเงิน: ยูโร (€) (EUR)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
ขับรถด้าน: ขวา
รหัสโทรศัพท์: +377
โดเมนบนสุด: .mc
 ^  หน่วยงานราชการตั้งอยู่ในมอนาโก-วีล ^  ไม่รวมจีดีพีต่อหัวของแรงงานที่ไม่ได้พักประจำจากฝรั่งเศสและอิตาลี 
ราชรัฐโมนาโก (ฝรั่งเศส: Principauté de Monaco) หรือที่เรียกกันทั่วไปว่า โมนาโก (ฝรั่งเศส: Monaco [mɔnako] มอนาโก) เป็นนครรัฐในยุโรปตะวันตก ตั้งอยู่บริเวณเฟรนช์ริวีเอราทางตอนใต้ของประเทศฝรั่งเศส ติดกับทะเลเมดิเตอร์เรเนียน เป็นประเทศเอกราชที่เล็กที่สุดเป็นอันดับสองของโลก มีขนาดเพียง 2.02 ตารางกิโลเมตรแต่มีประชากรหนาแน่นที่สุดในโลก ราว 19,009 คนต่อตารางกิโลเมตรในปี ค.ศ. 2018
แขวงที่มีประชากรมากที่สุดคือมงเต-การ์โล โมนาโกเป็นหนึ่งในประเทศที่ค่าครองชีพแพงและประชากรร่ำรวยที่สุดในโลก ประชากรราว 30 เปอร์เซ็นต์ของทั้งหมดเป็นมหาเศรษฐีหลายร้อยล้านดอลลาร์สหรัฐจากการสำรวจเมื่อ ค.ศ. 2014
โมนาโกปกครองแบบราชาธิปไตยภายใต้รัฐธรรมนูญ โดยเจ้าชายอาลแบร์ที่ 2 แห่งราชวงศ์กรีมัลดีเป็นประมุขแห่งรัฐ ประชากรส่วนใหญ่พูดภาษาฝรั่งเศสและเป็นภาษาราชการ นอกจากนี้ ยังมีคนพูดภาษาถิ่นโมนาโก ภาษาอิตาลี และภาษาอังกฤษกันทั่วไป
โมนาโกได้รับการรับรองเอกราชอย่างเป็นทางการในสนธิสัญญาฝรั่งเศส-โมนาโก ค.ศ. 1861 เข้าเป็นสมาชิกสหประชาชาติในปี ค.ศ. 1993 แม้โมนาโกจะเป็นประเทศเอกราช แต่การป้องกันประเทศอยู่ในความรับผิดชอบของฝรั่งเศสโดยโมนาโกมีกองกำลังป้องกันตัวเองเพียง 2 กองทัพเท่านั้น
เศรษฐกิจของโมนาโกรุ่งเรืองอย่างมากนับตั้งแต่ช่วงหลังคริสต์ศตวรษที่ 19 หลังจากการเปิดบ่อนกาสิโนแห่งแรกในมงเต-การ์โล และมีการสร้างทางรถไฟเชื่อมกับกรุงปารีส อากาศที่อบอุ่น ทิวทัศน์ที่สวยงาม และแหล่งบันเทิงสำหรับนักพนันได้ถึงดูดเม็ดเงินมหาศาลจากนักท่องเที่ยว สร้างรายได้มหาศาลให้กับประเทศ
ปัจจุบันโมนาโกกลายเป็นศูนย์กลางด้านธนาคารและหันมาเน้นการดำเนินเศรษฐกิจภาคบริการและอุตสาหกรรมขนาดเล็ก ไม่สร้างมลภาวะ และมีมูลค่าเพิ่มสูง โมนาโกมีชื่อเสียงจากการเป็นดินแดนภาษีต่ำ ไม่เก็บภาษีรายได้ มีภาษีธุรกิจที่ต่ำ และยังเป็นหนึ่งในสถานที่จัดแข่งขันรถสูตรหนึ่ง เป็นบ้านเกิดของชาร์ล เลอแคร์ นักแข่งของทีมสกูเดเรียแฟร์รารี นอกจากนี้ สโมสรฟุตบอลอาแอ็ส มอนาโกที่แข่งขันอยู่ในลีกเอิงฝรั่งเศสก็ประสบความสำเร็จอย่างมาก ครองแชมป์ลีกสูงสุดได้หลายครั้ง
โมนาโกไม่ได้เข้าร่วมเป็นสมาชิกของสหภาพยุโรปอย่างเป็นทางการ แต่ปรับใช้นโยบายของสหภาพยุโรปบางประการเช่นเรื่องศุลกากรและด่านตรวจคนเข้าเมือง โมนาโกใช้เงินสกุลยูโร เข้าร่วมสภายุโรปเมื่อปี ค.ศ. 2004 และเป็นสมาชิกขององค์การระหว่างประเทศของกลุ่มประเทศที่ใช้ภาษาฝรั่งเศส